ส่วนที่ 2

รายละเอียดบริษัทที่ออกหลักทรัพย์

ชื่อบริษัท บริษัท พี พลัส พี จำกัด (มหาชน) (“บริษัท”)

ชื่อย่อ PLUS

ทะเบียนเลขที่ 0107547000397

ที่ตั้งสำนักงานใหญ่ 121/68-69 ชั้น 21 อาคารอาร์เอสทาวเวอร์ ถนนรัชดาภิเษก แขวงดินแดง
เขตดินแดง กรุงเทพฯ 10400

เว็บไซด์ www.pplusp.co.th

โทรศัพท์ (02) 694-8888

โทรสาร (02) 694-8880

ประเภทธุรกิจ แรกเริ่มประกอบธุรกิจขายเช่าซื้อยี่ห้อ “ไดสตาร์” ประเภทเครื่องใช้ภายในบ้าน
เครื่องใช้สำนักงาน รถจักรยานยนต์ และอื่นๆ พร้อมบริการก่อนและหลังการขายถึงบ้าน อาทิ
บริการจัดส่งสินค้า บริการเก็บค่างวดเช่าซื้อ และบริการซ่อมแซมสินค้า เป็นต้น
ให้แก่กลุ่มลูกค้ารายย่อยที่อาศัยอยู่นอกเขตเทศบาลในจังหวัดต่างๆ ทั่วประเทศ
และได้ขยายธุรกิจการขายและให้เช่าซื้อรถยนต์ซึ่งส่วนใหญ่เป็นรถรับจ้างสาธารณะ (รถแท็กซี่)

  ต่อมาในปี 2549 การดำเนินธุรกิจทางด้านให้เช่าซื้อเครื่องใช้ไฟฟ้าของบริษัทลดลงอย่างมาก
  เนื่องมาจากภาวการณ์ชะลอตัวของตลาดเครื่องใช้ไฟฟ้า
  และบริษัทต้องมีค่าใช้จ่ายในการดำเนินงานสูงขึ้น
  อันสืบเนื่องจากราคาน้ำมันที่ปรับขึ้นอย่างต่อเนื่องและต้นทุนในการตรวจสอบคุณภาพของลูกหนี้และการติดตามหนี้เพิ่มขึ้น

  เมื่อต้นปี 2550 บริษัทได้มีนโยบายหยุดการให้สินเชื่อเช่าซื้อเครื่องใช้ไฟฟ้า
  และการปล่อยสินเชื่อรถรับจ้างสาธารณะ (รถแท็กซี่)
  เนื่องจากพอร์ตดังกล่าวมีมูลค่าลดลงไม่คุ้มต่อค่าใช้จ่ายในการดำเนินการ
  รวมทั้งการปล่อยสินเชื่อรถยนต์หรือรถรับจ้างสาธารณะนั้น ต้องใช้เงินทุนที่ค่อนข้างสูง
  หากพอร์ตสินเชื่อไม่ใหญ่พอ จะไม่คุ้มต่อค่าใช้จ่าย โดยทางบริษัทฯ
  จะเก็บเงินจากพอร์ตลูกหนี้เดิมเท่านั้น
  ทำให้บริษัทฯมีเงินสดเหลือจากการจัดเก็บเงินของลูกหนี้ซึ่งจะสามารถลงทุนในธุรกิจอื่นได้โดยอาศัยความร่วมมือระหว่างเครือข่ายของบริษัท
  ไมด้า แอสเซ็ท จำกัด (มหาชน) กับของบริษัทฯ ซึ่งหากการเก็บหนี้เสร็จสิ้น บริษัทฯ
  จะมีรายได้เพียงเงินปันผลรับจากธุรกิจที่บริษัทฯ ลงทุนเท่านั้น

  ในเดือนมีนาคม 2550 บริษัทฯ ได้ทำการลงทุนในบริษัท อควา แอด จำกัด (มหาชน)
  (เดิมชื่อบริษัท เจ.อาร์.ดีล จำกัด และ บริษัท อควา คอร์เปอเรชั่น จำกัด(มหาชน))
  ในสัดส่วนร้อยละ 50 โดยการซื้อหุ้นสามัญเพิ่มทุนของบริษัท อควา แอด จำกัด (มหาชน)
  (“AQUA”) จำนวน 1,500,000 หุ้น ราคาหุ้นละ 100 บาท มูลค่าเงินลงทุน 150,000,000
  บาท โดยมีนายยุวพล พรประทานเวช และนางจริยา นักสอน ซึ่งเป็นกลุ่มผู้ถือหุ้นเดิมและผู้ก่อตั้ง
  ถือหุ้นใน AQUA อีกร้อยละ 50 ในระหว่างปี 2550 – 2551 AQUA
  ได้มีการเพิ่มทุนหลายครั้งเพื่อซื้อทรัพย์สินประเภทโครงป้ายโฆษณา และสิทธิการเช่าที่ดิน
  รวมบริษัทมีการซื้อและขายหุ้นของ AQUA บางส่วน ทำให้มีสัดส่วนการถือหุ้นลดลงคิดเป็นร้อยละ
  44.24 ของทุนจดทะเบียนชำระแล้ว

  ในปี 2553 บริษัทได้พิจารณาลงทุนในธุรกิจสิ่งพิมพ์ โดยการเข้าซื้อหุ้นสามัญบริษัท
  โรงพิมพ์ตะวันออก จำกัด (มหาชน) (“EPCO”)
  ซึ่งเป็นบริษัทที่มีผลประกอบการดีและจ่ายเงินปันผลสม่ำเสมอ ทั้งนี้การเข้าซื้อหุ้นของ EPCO จาก
  (1) บริษัท เอส. แพ็ค แอนด์ พริ้นท์ จำกัด (มหาชน) และ (2) Asia Special
  Situations MT1 Ltd. โดย SOMERS (U.K.) LIMITED รวมจำนวน 204,851,734 หุ้น
  คิดเป็นร้อยละ 43.20 ของจำนวนหุ้นสามัญที่จำหน่ายได้แล้วหักด้วยหุ้นซื้อคืน
  การอนุมัติเข้าทำรายการซื้อหุ้น EPCO ในครั้งนี้จะทำให้บริษัทและบริษัทย่อยถือหุ้นใน EPCO
  เกินร้อยละ 25 จึงจำเป็นที่จะต้องจัดทำคำเสนอซื้อหุ้นทั้งหมดของ EPCO
  ตามกฎเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ และในปี 2554
  บริษัทได้เข้าซื้อหุ้นสามัญ EPCO เพิ่มเติมจำนวน 56,161,336 หุ้น รวมหุ้น EPCO
  ที่บริษัทและบริษัทย่อยถือรวม 231,713,070 หุ้น คิดเป็นการถือหุ้นทางตรงและทางอ้อมร้อยละ
  44.96 ของจำนวนหุ้นสามัญที่จำหน่ายได้ และเมื่อเดือนตุลาคม 2554
  กลุ่มบริษัทได้ทำการจัดโครงสร้างธุรกิจและการลงทุนของกลุ่มบริษัท โดยให้บริษัทย่อย ได้แก่
  บริษัท มันตรา แอสเซ็ท จำกัด และ AQUA ขายหุ้น EPCO จำนวน 32,271,000 หุ้น และ
  38,773,000 หุ้น ตามลำดับ ให้กับบริษัทในราคา 1.94 บาทต่อหุ้น
  ซึ่งเป็นราคาทุนของบริษัทย่อย
  และบริษัทชำระราคาค่าหุ้นที่ซื้อโดยการออกตั๋วแลกเงินให้กับบริษัทย่อย ทั้งนี้ ณ วันที่ 31 ธันวาคม
  2554 บริษัทถือหุ้นทางตรงร้อยละ 44.96 ของจำนวนหุ้นสามัญที่จำหน่ายได้

ทุนจดทะเบียน 1,235,627,726 บาท (หุ้นสามัญ 2,471,255,452 หุ้น มูลค่าที่ตราไว้หุ้นละ
0.50 บาท)

ทุนเรียกชำระแล้ว 898,922,835 บาท (หุ้นสามัญ 1,797,845,670 หุ้น มูลค่าที่ตราไว้หุ้นละ
0.50 บาท)

รอบระยะเวลาบัญชี 1 มกราคม - 31 ธันวาคม

นายทะเบียนผู้ถือหุ้น บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 62 ถนนรัชดาภิเษก แขวงคลองเตย

เขตคลองเตย กรุงเทพมหานคร 10110

โทรศัพท์ 0-2229-2800

โทรสาร 0-2359-1259

ผู้สอบบัญชี นายบุญเลิศ แก้วพันธุ์พฤกษ์

ผู้สอบบัญชีรับอนุญาตเลขที่ 4165

บริษัท บีพีอาร์ ออดิท แอนด์ แอดไวเซอรี่ จำกัด

152 ชั้น 12A ห้อง 08 อาคาร์ชาร์เตอร์สแควร์ ถนนสาทรเหนือ

แขวงสีลม เขตบางรัก กรุงเทพฯ 10500

โทรศัพท์ 0-2634-5398

โทรสาร 0-2634-5399